open-index/open-wikipedia-markdown huggingface dataset:
Mních (vrch v Západných Tatrách)

**Mních** (; ) je vrch v Západných Tatrách. Leží nad Jaloveckou dolinou nad obcou Jalovec, približne  severne od Liptovského Mikuláša. 

## Poloha
Nachádza sa na juhozápade Tatier, v geomorfologickom podcelku Západné Tatry a ich časti Sivý vrch. Masív leží v Žilinskom kraji, v okrese Liptovský Mikuláš a na katastrálnom území obce Bobrovec. Najbližšími sídlami sú južne situovaný Žiar, Jalovec a Bobrovček. Vrch sa nachádza v Tatranskom národnom parku a masív je súčasťou rovnomennej národnej prírodnej rezervácie.

## Opis
Mních leží v rázsoche, vybiehajúcej južným smerom zo Sivého vrchu () v hlavnom hrebeni Západných Tatier na Ostrú () a Babky (). Masív sa nachádza v samostatnej bočnej rázsoche, ktorá vybieha južne z Malej kopy () nad Jaloveckou dolinou. Ňou preteká potok Jalovčanka, ktorá odvádza vodu z tejto oblasti do rieky Váh. Severozápadne od vrcholu stojí pri turistickom chodníku Chata pod Náružím.

Južným smerom leží Skala () a Sokol (), západným Roveň (), Babky () a Žľaby (), severným Suchý vrch (), Malá kopa (), Veľká kopa (), Ostrá (), Sivý vrch (), Pálenica (), Zuberec (), Brestová (), Lysec () a Jalovecká hora () a východným Pachoľa (), Baníkov (), Príslop (), Jalovecká kopa (), Trnác (), Ráztoka (), Široká () a Smrekovec (). Na vrchol nevedie značený turistický chodník. 

### Výhľady
Sčasti bralnatý, no z väčšej časti lesným porastom pokrytý vrchol umožňuje obmedzený rozhľad. Z vhodných lokalít sú viditeľné okolité vrcholy Západných Tatier, pri vhodných podmienkach aj Chočské vrchy, Veľká Fatra a Nízke Tatry.

## Prístup
Na vrchol nevedie značený turistický chodník, no západne vedie sedlom modrý chodník z Bobroveckej Vápenice popri chate pod Náružím do sedla Predúvratie.

## Referencie

## Pozri aj
* Západné Tatry
* Sivý vrch (geomorfologická časť)
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Bobrovec (obec)
Štítnické podolie

**Štítnické podolie** je geomorfologickou časťou Hrádku, podcelku Revúckej vrchoviny. Leží v údolí riečky Štítnik, západne od Rožňavy.

## Polohopis
Územie sa nachádza vo východnej polovici Revúckej vrchoviny a zaberá juhovýchodnú časť podcelku Hrádok. Rozprestiera sa v údolí riečky Štítnik a jej prítokov Gočaltovský potok a Hankovský potok. Podolie v rámci Revúckej vrchoviny susedí na východe s podcelkami Turecká a Dobšinské predhorie, na severe a západe pokračuje podcelok Hrádok. Juhozápadne susedí Koniarska planina a juhovýchodne Plešivská planina, ktoré sú podcelkami Slovenského krasu. 

Oblasť je súčasťou Košického kraja a patrí do okresu Rožňava. Z významnejších sídiel tu leží Kunova Teplica, Rozložná, Gočaltovo, Štítnik, Ochtiná, Slavošovce, Čierna Lehota a Markuška.

## Doprava
Južnou a strednou časťou podolia prechádza cesta II/587 z Plešivca do Nižnej Slanej, ktorú v strednej časti križuje cesta II/526 z Jelšavy do Rožňavy. Severnú časť dopravne obsluhujú cesty III. triedy. Údolím riečky Štítnik vedie i železničná trať Plešivec – Slavošovce.

## Chránené územia
V tejto časti Revúckej vrchoviny nie sú žiadne osobitne chránené územia. Južnú časť však lemuje Národný park Slovenský kras a jeho ochranné pásmo.

## Turizmus
Oblasť je známa bohatou históriou baníctva a nachádza sa tu viacero pamiatok na tieto aktivity. Významné lokality spája Gotická cesta. Stredná a severná časť tvorí východisko pre túry do okolitých pohorí, kde vedú značené chodníky. Jedinečnou je Ochtinská aragonitová jaskyňa neďaleko Ochtinej.

## Referencie

## Pozri aj
* Revúcka vrchovina
* Hrádok (geomorfologický podcelok)
* Geomorfologické členenie Slovenska

## Externé odkazy
* Poloha na turistickej mape

Kategória:Revúcka vrchovina
Kategória:Podolia na Slovensku
Kategória:Geomorfologické časti na Slovensku
Pálenica (vrch v Západných Tatrách)

**Pálenica** () je vrch v hlavnom hrebeni Západných Tatier. Leží v závere Bobroveckej doliny, nad obcou Zuberec, približne  juhovýchodne od Tvrdošína. 

## Poloha
Nachádza sa na západe Tatier, v geomorfologickom podcelku Západné Tatry a ich časti Roháče. Masív leží v Žilinskom kraji, na hranici okresov Liptovský Mikuláš a Tvrdošín a zasahuje na katastrálne územie obcí Bobrovec a Zuberec. Najbližšími sídlami sú severozápadne situovaný Zuberec a západne ležiace Huty, juhozápadne sa nachádzajú Liptovské Matiašovce, južne Bobrovček, Jalovec a Žiar a severovýchodne Oravice. Vrch sa nachádza v Tatranskom národnom parku.

## Opis
Pálenica leží v hlavnom hrebeni, medzi Sivým vrchom () a Brestovou (), nad rovnomenným sedlom. Severným smerom z vrchu vybieha rázsocha na Veľký Klin (). Severovýchodne leží Dolina Voliarisko, ktorou vodu do Studeného potoka v povodí Oravy odvádza potok Voliarisko, severozápadnú časť odvdňuje potok Pribišská. Južné svahy hrebeňa padajú do Bobroveckej doliny, ktorou vodu odvádza Poliansky potok do Jalovčanky v povodí Váhu.

Západným smerom leží Ostrý grúň (), Machy (), Malý Klin (), Kopec (), Kozinec (), Biela skala () a Sivý vrch (), južným Ostrá (), Veľká kopa (), Malá kopa (), Mních (), Jalovecká hora (), Lysec (), Ráztoka (), Jalovecká kopa (), Pachoľa () a Baníkov (), východným Spálená (), Salatín (), Brestová (), sedlom oddelený Zuberec () a Predný Salatín () a severným Osobitá (), Okolík (), Skorušina (), Štít (), Mikulovka (), Javorková () a Veľký Klin (). Vrcholom vedie značený turistický chodník. 

### Výhľady
Sčasti bralnatý, no z väčšej časti nesúvislým porastom kosodreviny pokrytý vrchol umožňuje kruhový rozhľad. Pri vhodných podmienkach sú viditeľné okolité vrcholy Západných Tatier, no tiež Oravské Beskydy, Skorušinské vrchy, Malá Fatra, Chočské vrchy, Veľká Fatra a časť Nízkych Tatier.

## Prístup
* po  červeno značenej turistickej hrebeňovke:
** od západu z Hút cez Sivý vrch () a sedlo Pálenica
** od východu z Baníkova () cez Brestovú ()
* po  modrej značke zo Zverovky cez Predný Salatín
* po  žltej značke cez sedlo Pálenica:
** od severu zo Zuberca cez Ostrý grúň
** od juhu z Jalovca cez Bobroveckú dolinu

## Referencie

## Pozri aj
* Západné Tatry
* Roháče
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Vrchy v okrese Tvrdošín
Kategória:Bobrovec (obec)
Kategória:Zuberec
LIAZ FZ

**Furman FZ** / **Liaz FZ** bol rad nákladných automobilov, vyrábaný vo firme LIAZ Zvolen na Slovensku. Je to samostatná rada, ktorá nevychádza z modelu Liaz 100/110.

Po prepade výroby v materskom závode Liazu, hľadal manažment vo Zvolene náhradný výrobný program. Zameral sa správne na medzeru v ponuke a dopytu trhu. Výsledkom bola výroba prímestských autobusov Granus a výroba strednotonážneho nákladného automobilu Furman / Liaz FZ. Nákladný automobil v konfigurácii 4x2, s dvoma variantami dĺžky podvozka, využíva komponenty rakúskeho Steyru. Z Liazu pochádza iba krátka kabína radu 150. Krátke šasi bolo osadené sklápacou nadstavbou, dlhé šasi ako valník, alebo skriňa. Výroba modelu prebiehala v rokoch 1996 až 2003. Väčšina vyrobených Furmanov skončila na domácom trhu. Jeho priamym konkurentom na česko-slovenskom trhu bol Liaz radu S, čo bol iba preznačený STEYR 12S18 s rovnakým motorom a prevodovkou.

## Pozri aj
* Granus 
* SNA Devín 
* VAB Aktis

## Zdroj
* LIAZ Zvolen s.r.o. - FURMAN 13.18 SB, FURMAN 13.18 PB
* Liazy řady FZ

Kategória:Automobily LIAZ
Kategória:Nákladné automobily
Jaïro Riedewald

**Jaïro Jocquim Riedewald** (* 9. september 1996, Haarlem, Holandsko) je holandský profesionálny futbalista, ktorý hráva na pozícii defenzívneho záložníka v anglickom klube Crystal Palace.

## Klubová kariéra
### Ajax Amsterdam
Do Ajaxu prišiel v roku 2007 vo veku 11 rokov. Dňa 15. marca 2013 podpísal Riedewald svoju prvú profesionálnu zmluvu s Ajaxom.

V prvom tíme Ajaxu debutoval dňa 19. decembra 2013 pri výhre 3:0 nad IJsselmeervogels v KNVB Cup. O štyri dni neskôr debutoval v Eredivisie a pri svojom debute strelil dva góly pri výhre 2:1 nad Roda JC. Riedewald sa stal najmladším skórujúcim debutantom v Eredivisie, vo veku 17 rokov a 111 dní.

Dňa 21. októbra 2014 debutoval v skupinovej fáze Ligy majstrov UEFA pri prehre 1:3 s Barcelonou.

Dňa 15. septembra 2016 strelil svoj prvý gól od svojho debutu, keď prispel k výhre 2:1 nad Panathinaikosom v skupinovej fáze Európskej ligy UEFA 2016/17. Dňa 24. mája 2017 nastúpil na finále Európskej ligy UEFA v ktorom jeho tím prehral 0:2 s Manchestrom United.

### Crystal Palace
V júli 2017 podpísal Riedewald päťročný kontrakt s anglickým klubom Crystal Palace za nezverejnený poplatok, ktorý sa odhaduje na osem miliónov libier. V klube debutoval 12. augusta pri prehre 0:3 s Huddersfieldom. Vo svojej prvej sezóne odohral vo všetkých súťažiach 15 zápasov z toho 12 v Premier League.

Dňa 24. októbra 2020 strelil svoj prvý gól v klube pri výhre 2:1 nad Fulhamom. Vo februári 2021 predĺžil zmluvu s klubom do roku 2024.

## Medzinárodná kariéra
Riedewald debutoval v reprezentácii Holandska dňa 6. septembra 2015 pri prehre 0:3 s Tureckom v kvalifikácii na EURO 2016.

Dňa 16. februára 2024 prejavil záujem hrať za národný tím Indonézie.

## Osobný život
Riedewald sa narodil v Haarleme a má zmiešané holandské, surinamské a indonézske korene. Jeho otec bol zo Surinamu zatiaľ čo jeho matka mala indonézsky pôvod.

## Štatistiky kariéry
### Klubové
*K 10. máju 2024*

; Poznámky
: **<sup>1</sup>** Liga majstrov UEFA
: **<sup>2</sup>** Európska liga UEFA

### Medzinárodné
*K 10. máju 2024*

## Úspechy hráča
**Ajax**

* Eredivisie: 2013/14

## Referencie

## Iné projekty

## Externé odkazy
* Jaïro Riedewald na transfermarkt.com

## Zdroj

Kategória:Holandskí futbalisti
Kategória:Hráči Ajax Amsterdam
Kategória:Hráči Crystal Palace FC
Kategória:Hráči Eredivisie
Kategória:Hráči FA Premier League
Kategória:Futbaloví stredopoliari
Kategória:Futbaloví obrancovia
Kategória:Holandské osobnosti indonézskeho pôvodu
Kategória:Holandské osobnosti surinamského pôvodu
Kategória:Osobnosti z Haarlemu
Jean-Philippe Mateta

**Jean-Philippe Mateta** (* 28. jún 1997, Sevran, Francúzsko) je francúzsky profesionálny futbalista, ktorý hráva na pozícii útočníka v anglickom klube Crystal Palace.

## Klubová kariéra
### Châteauroux
Mateta začínal s futbalom v tíme Olympique de Servan. V roku 2014 sa pripojil k tímu Châteauroux v tretej francúzskej lige. V klube debutoval 6. novembra 2015 pri remíze 1:1 s Belfortom.

### Olympique Lyon
V septembri 2016 podpísal Mateta päťročnú zmluvu s prvoligovým klubom Olympique Lyon. V klube debutoval 21. septembra pri výhre 5:1 nad Montpellierom.

#### Hosťovanie v Le Havre
Pre nedostatok hracieho času v Lyone bol v júli 2017 poslaný na sezónne hosťovanie do Le Havre v Ligue 2. V klube debutoval 28. júla pri výhre 3:0 nad Tours. Počas hosťovania odohral 38 zápasov vo všetkých súťažiach a strelil v nich 20 gólov.

### Mainz 05
Dňa 29. júna 2018 sa Mateta pripojil k nemeckému klubu Mainz 05 na základe štvorročnej zmluvy. Jeho príchod bol najdrahším v histórii klubu. V klube debutoval 18. augusta pri výhre 3:1 nad Erzgebirge Aue v DFB-Pokal. O osem dní neskôr debutoval v Bundeslige pri výhre 1:0 nad VfB Stuttgart. Hneď v druhom zápase sa mu podarilo skórovať pri remíze 1:1 s Norimbergom. Dňa 5. apríla 2019 strelil svoj prvý profesionálny hetrik pri výhre 5:0 nad Freiburgom. Vo svojej prvej sezóne odohral 36 zápasov v ktorých strelil 14 gólov.

Dňa 22. novembra 2020 opäť strelil hetrik a opäť proti Freiburgu tentokrát pri víťazstve 3:1.

### Crystal Palace
Dňa 21. januára 2021 odišiel Mateta na hosťovanie s opciou do anglického klubu Crystal Palace. V klube debutoval 8. februára pri prehre 0:2 s Leeds United. O štrnásť dni neskôr strelil svoj prvý gól v klube pri výhre 2:1 nad Brightonom.

Dňa 31. januára 2022 sa Mateta stal oficiálne hráčom Crystal Palace. Jeho prestup stal dokopy 18 miliónov eur.

## Štatistiky kariéry
### Klubové
*K 10. máju 2024*

## Úspechy hráča
**Individuálne**

* Crystal Palace hráč sezóny: 2023/24

## Referencie

## Iné projekty

## Externé odkazy
* Jean-Philippe Mateta na transfermarkt.com

## Zdroj

Kategória:Francúzski futbalisti
Kategória:Hráči LB Châteauroux
Kategória:Hráči Olympique Lyonnais
Kategória:Hráči Le Havre AC
Kategória:Hráči 1. FSV Mainz 05
Kategória:Hráči Crystal Palace FC
Kategória:Hráči Ligue 1
Kategória:Hráči Fußball-Bundesligy
Kategória:Hráči FA Premier League
Kategória:Futbaloví útočníci
Riaditeľstvo ciest a diaľnic

**Riaditeľstvo ciest a diaľnic** (, skrátene **ŘSD**) je český štátny podnik, ktorý je zodpovedný za správu diaľnic a ciest I. triedy na území Česka. K jeho činnosti patria výkon vlastníckych práv štátu k nehnuteľnému majetku tvoriacemu diaľnice a cesty I. triedy, zabezpečovanie správy, údržby a opráv diaľnic a ciest I. triedy a ich výstavby a modernizácie. Vznikla 1.&nbsp;januára 1997 ako štátna príspevková organizácia **Riaditeľstvo ciest a diaľnic Českej republiky** (), ktorá sa 1.&nbsp;januára 2024 transformovala na štátny podnik so skráteným názvom.

## Zdroj

Kategória:Štátne podniky v Česku
Kategória:Cestná infraštruktúra v Česku
Duncan Laurence

**Duncan de Moor** (* 11. apríl 1994), známy ako **Duncan Laurence**, je holandský spevák a skladateľ. So skladbou „Arcade“ vyhral súťaž Eurovision Song Contest 2019. Išlo o prvé holandské víťazstvo od roku 1975. „Arcade“ sa stala jednou z najúspešnejších víťazných skladieb Eurovision Song Contest na streamovacích platformách a medzinárodných rebríčkoch v nedávnej histórií (2024). Pred Eurovízou sa Laurence zúčastnil piatej série show The Voice of Holland, kde sa dostal do semifinále.

## Hudobný vplyv
V krátkom interview Laurence zmienil, že ho počas jeho kariéry ovplyvnili umelci ako Coldplay, Snow Patrol, Ryan Tedder, Sia, Sam Smith a Adele.

## Osobný život
V roku 2016 mal Laurence coming out ako bisexuál, čo uviedol verejne na Instagrame v októbri 2018. Počas tlačovej konferencie tesne pred finále Eurovision Song Contest svoju sexualitu potvrdil: *„Som viac než len umelec, som človek, som živá bytosť, som bisexuál, som hudobník, mám názory. A som hrdý na to, že mám možnosť ukázať čo som, kto som.*“ 21. augusta 2023 oznámil svoju svadbu s americkým skladateľom Jordanom Garfieldom.

## Referencie

## Iné projekty

## Zdroj

Kategória:Holandskí speváci
Kategória:Holandskí hudobní skladatelia
Kategória:Účastníci Veľkej ceny Eurovízie
Kategória:Víťazi Eurovision Song Contest
Kategória:Holandské LGBT osobnosti
Kategória:LGBT hudobníci
Kategória:Popoví speváci
Odsonne Édouard

**Odsonne Édouard** (* 16. január 1998, Kourou, Francúzska Guyana) je francúzsky profesionálny futbalista, ktorý hráva na pozícii útočníka v anglickom klube Crystal Palace.

## Klubová kariéra

### Paris Saint-Germain
Édouard prišiel do akadémie PSG v roku 2011 z tímu AF Bobigny. Dňa 27. apríla 2016 podpísal s tímom prvú  profesionálnu zmluvu.

#### Hosťovanie v Toulouse
Dňa 8. augusta 2016 bol Édouard poslaný na hosťovanie do Toulouse. V Ligue 1 debutoval o šesť dní neskôr pri remíze 0:0 s Olympique Marseille. Svoj prvý profesionálny gól strelil 19. novembra pri prehre 1:2 s Metz. Jeho hosťovanie skončilo v apríli 2017 po tom, čo bol vypočúvaný políciou za incident mimo futbalu.

### Celtic
Dňa 31. augusta 2017 bol Édouard poslaný na hosťovanie do škótskeho Celticu. V klube debutoval 8. septembra pri výhre 4:1 nad Hamilton Academical a pri svojom debute strelil aj svoj prvý gól v klube. O štyri dni neskôr debutoval v skupinovej fáze Ligy majstrov a to pri prehre 0:5 proti materskému tímu PSG. Dňa 2. decembra strelil svoj prvý kariérny hetrik pri víťazstve 5:1 nad Motherwellom. Na hosťovaní odohral dokopy 29 zápasov vo všetkých súťažiach a strelil 11 gólov. Na konci sezóny sa s tímom tešil zo zisku domáceho treble.

Po skončení hosťovania sa Édouard stal hráčom škótskeho Celticu kde podpísal štvorročný kontrakt. Malo ísť o najdrahší príchod hráča do Cetlicu v histórii. V júli 2018 sa dostal do užšieho výberu na cenu Golden Boy. Dňa 25. júla strelil dva góly pri výhre 3:1 nad Rosenborgom v prvom zápase druhého predkola Ligy majstrov UEFA 2018/19. Dňa 25. mája 2019 skóroval vo finále škótskeho FA Cupu v ktorom jeho tím vyhral 2:1 nad Heart of Midlothian a zavŕšil tak domáce treble v druhej sezóne po sebe.

V sezóne 2019/20 odohral v predčasne ukončenej sezóne 47 zápasov vo všetkých súťažiach. V Scottish Premiership strelil 22 gólov v 27 zápasoch a stal najlepším futbalistom v Škótsku. Zároveň bol aj najlepším strelcom sezóny.

### Crystal Palace
Dňa 31. augusta 2021 prestúpil Édouard do anglického klubu Crystal Palace kde podpísal štvorročný kontrakt. Pri svojom debute v Premier League strelil dva góly pri výhre 3:0 nad Tottenhamom. Vo svojej prvej sezóne v Anglicku odohral 31 zápasov v ktorých strelil šesť gólov.

## Štatistiky kariéry

### Klubové
*K 11. máju 2024*

**Poznámky**

**<sup>1</sup>** Európska liga UEFA

**<sup>2</sup>** Liga majstrov UEFA

## Úspechy hráča
**Celtic**

* Scottish Premiership (3x): 2017/18, 2018/19, 2019/20
* Scottish Cup (3x): 2017/18, 2018/19, 2019/20
* Scottish League Cup (3x): 2017/18, 2018/19, 2019/20

**Francúzsko U17**

* ME do 17 rokov: 2015

**Individuálne**

* Futbalista roka v Škótsku: 2019/20
* Najlepší strelec Scottish Premiership: 2019/20, 2020/21
* Celtic hráč sezóny: 2019/20

## Referencie

## Iné projekty

## Externé odkazy

* https://www.transfermarkt.com/odsonne-edouard/profil/spieler/344152

## Zdroj

Kategória:Francúzski futbalisti
Kategória:Hráči Toulouse FC
Kategória:Hráči Celtic FC
Kategória:Hráči Crystal Palace FC
Kategória:Hráči Ligue 1
Kategória:Hráči Scottish Premiership
Kategória:Hráči FA Premier League
Kategória:Futbaloví útočníci
Daniel Muñoz

**Daniel Muñoz Mejía** (* 24. máj 1996, Amalfi, Kolumbia) je kolumbijsky profesionálny futbalista, ktorý hráva na poste obrancu v anglickom klube Crystal Palace.

## Klubová kariéra
### Águilas Dorades
Muñoz začínal s futbalom v tíme Águilas Dorades v kolumbijskej Categoria Primera A. V klube debutoval 2. marca 2017 pri prehre 0:1 s Racing Club v zápase Copa Sudamericana. O dva dni debutoval v lige pri remíze 0:0 s CD América.

### Atlético Nacional
V lete 2019 prestúpil v rámci Kolumbie do Atlético Nacional. Dňa 14. júla debutoval v klube pri výhre 2:1 nad Once Caldas. Dňa 7. augusta strelil svoj prvý gól v klube pri výhre 4:1 nad Atlético Hulia.

### Genk
V máji 2020 prestúpil Muñoz do belgického tímu KRC Genk za poplatok 4,5 milióna eur. V klube debutoval 9. augusta pri výhre 2:1 nad Zulte Waregam. Dňa 4. marca 2021 strelil svoj prvý gól v tíme vo štvrťfinále pohára v ktorom jeho tím vyhral 4:1 nad KV Mechelen. Dňa 25. apríla nastúpil na finále pohára v ktorom jeho tím vyhral 2:1 nad RSC Anderlecht.

### Crystal Palace
V januári 2024 prestúpil Muñoz do anglického klubu Crystal Palace za poplatok 8 miliónov eur. S klubom podpísal zmluvu do roku 2027. V klube debutoval 3. februára pri prehre 1:4 s Brightonom.

## Medzinárodná kariéra
Muñoz debutoval v národnom tíme Kolumbie dňa 4. júna 2021, keď ako náhradník nastúpil pri výhre 3:0 nad Peru v priateľskom zápase. Na trávniku však zotrval iba tri minúty keď dostal červenú kartu.

Muñoz bol súčasťou záverečnej nominácie na Copa América 2021. Na turnaji odohral šesť zápasov z ôsmich. Kolumbia na turnaji skončila na treťom mieste keď vyhrala zápas o bronz s Peru.

## Štatistiky kariéry
### Klubové
*K 9. máju 2024*

; Poznámky
: **<sup>1</sup>** Copa Sudamericana
: **<sup>2</sup>** Liga majstrov UEFA
: **<sup>3</sup>** Európska liga UEFA
: **<sup>4</sup>** Európska konferenčná liga UEFA

### Medzinárodné
*K 9. máju 2024*

## Úspechy hráča
**Genk**

* Belgický pohár: 2020/21

## Referencie

## Externé odkazy
* Daniel Muñoz na transfermarkt.com

## Zdroj

Kategória:Kolumbijskí futbalisti
Kategória:Hráči Atlético Nacional
Kategória:Hráči Águilas Dorades
Kategória:Hráči KRC Genk
Kategória:Hráči Crystal Palace FC
Kategória:Hráči Jupiler League
Kategória:Hráči FA Premier League
Kategória:Futbaloví obrancovia
Chris Richards

**Christopher Jeffrey Richards** (* 28. marec 2000, Birmingham, Alabama, USA) je americký profesionálny futbalista, ktorý hráva na pozícii obrancu v anglickom klube Crystal Palace.

## Štatistiky kariéry

### Bayern Mníchov
Richards prišiel do mládežníckeho tímu Bayernu Mníchov v roku 2018 z Dallasu. Cez rezervu sa dostal do prvého tímu Bayernu kde debutoval dňa 20. júna 2020 pri výhre 3:1 nad Freiburgom. 

Dňa 30. septembra 2020 nastúpil v nemeckom superpohári kde jeho tím vyhral 3:2 nad Borussiou Dortmund. Dňa 25. novembra debutoval v skupinovej fáze Ligy majstrov pri výhre 3:1 nad Red Bullom Salzburg.

#### Hosťovanie v Hoffenheime
Dňa 1. februára 2021 bol Richards poslaný na hosťovanie do Hoffenheimu. O šesť dní neskôr debutoval v tíme pri prehre 1:3 s Frankfurtom.

V Hoffenheime pôsobil na hosťovaní aj v ďalšej sezóne. Dňa 11. decembra 2021 strelil svoj prvý gól v Bundeslige a to pri výhre 2:1 nad Freiburgom.

### Crystal Palace
Richards podpísal v júli 2022 päťročný kontrakt s anglickým klubom Crystal Palace za poplatok 12 miliónov eur. V klube debutoval 15. augusta pri remíze 1:1 s Liverpoolom. 

Dňa 24. februára 2024 strelil Richards svoj prvý gól v Premier League pri víťazstve 3:0 nad Burnley.

## Medzinárodná kariéra
Richards debutoval v národnom tíme USA dňa 16. novembra 2020 pri výhre 6:2 nad Panamou v priateľskom zápase.

Svoj prvý gól v drese národného tímu strelil 19. júna 2023 pri výhre 2:0 nad Kanadou vo finále Ligy národov CONCACAF 2022/23.

## Štatistiky kariéry

### Klubové
*K 11. máju 2024*

; Poznámky
: **<sup>1</sup>** Liga majstrov UEFA
: **<sup>2</sup>** Európska liga UEFA
: **<sup>3</sup>** DFL-Supercup

### Medzinárodné
*K 11. máju 2024*

## Úspechy hráča
**Bayern Mníchov**

* Bundesliga: 2020/21
* DFL-Supercup: 2020

**USA**

* Liga národov CONCACAF: 2022/23, 2023/24

## Referencie

## Iné projekty

## Externé odkazy

* Chris Richards na transfermarkt.com

## Zdroj

Kategória:Futbalisti USA
Kategória:Hráči Bayern München
Kategória:Hráči TSG 1899 Hoffenheim
Kategória:Hráči Crystal Palace FC
Kategória:Hráči Fußball-Bundesligy
Kategória:Hráči FA Premier League
Kategória:Futbaloví obrancovia
Kategória:Osobnosti z Birminghamu (Alabama)
Polotovar (strojárstvo)

[náhľad|[Ingot (hutníctvo)|Ingoty z horčíkovej zliatiny (polotovar) a zvitky plechu, ktorý je z nich vyrobený (tiež polotovar)]]
[thumb|Polotovar [Kľukový hriadeľ|kľukového hriadeľa vytvorený zápustkovým kovaním.]]
**Polotovar** je v strojárstve výrobok, ktorý sa ešte bude ďalej spracovávať. Polotovary sú produktom hutníckej výroby, tvárnenia, odlievania, lisovania alebo iných technológií. Následne sa ďalej spracovávajú obrábaním, ďalším tvárnením alebo inak. Polotovary môžu byť normalizované alebo nenormalizované.

## Normalizované polotvary
Základné rozdelenie normalizovaných polotvarov je podľa ich tvaru na:
* plechy a dosky
* pásy a pruhy
* fólie
* predvalky a tyčový materiál
* drôty
* rúrky

Ďalej sa normalizované polotvary rozdeľujú podľa materiálu:
* oceľové polotovary
* polotvary z neželezných kovov
* nekovové polotovary

## Nenormalizované polotovary
Nenormalizované polotvary sa delia podľa spôsobu výroby na:
* odliatky
* výkovky
* výtvarky (*zastarano* výlisky)
* odrezky a výpalky
* zvárané polotovary
* spájkované polotvary

## Voľba polotvaru
Rozhodnutie medzi normalizovaným a nenormalizovaným polotovarom pre výrobu konkrétneho výrobku závisí od plánovaného počtu vyrábaných kusov, veľkosti a tvaru výrobku, vyžadovanej akosti a spracovania materiálu polotvaru,  prípadne ďalších kritérií. Voľba konkrétneho polotovaru následne ovplyvní počet výrobných operácií, dĺžku výrobných časov a celkové výrobné náklady.

Vo všeobecnosti platí, že pre malé počty výrobkov sa používajú menej presné polotovary s väčšími prídavkami na obrábanie. Normalizované polotvary, ktoré sa vyrábajú iba vo vybraných rozmeroch sa vyrábajú hromadne, preto je ich cena nižšia ako cena nenormalizovaných polotvarov. Nenormalizované polotvary sa používajú vtedy, ak z normalizovaného polotovaru nie je možné vyrobiť žiadaný tvar, alebo by boli prídavky na obrábanie (odpad) príliš veľké.

## Referencie


Kategória:Strojárstvo
Kategória:Výrobky
Valeria Lorca

**Valeria Lorcová** (neprechýlene Valeria Lorca; * 8. máj 1968, Buenos Aires, Argentína) je argentínska filmová, divadelná a televízna herečka.

V divadle debutovala v roku 1991, svojej televíznej premiéry sa dočkala o dva roky neskôr. V roku 1994 pôsobila v seriáli *El día que me quieras*, v roku 1996 sa prvýkrát objavila vo filme. Významné role stvárnila v seriáloch *[[Divoký anjel]]* a *[[Žena na úteku]]*, hrala aj v telenovele *[[Sladká Lucia]]* či v seriáli *Amanda O*. Medzi rokmi 2012 a 2014 pôsobila v seriáli *En terapia*. Hrala v roznych filmoch, napr. v snímkach *Olhos azuis* (2009), *Cuestión de principios* (2009) či *Familia para armar* (2011), pribežne pôsobí v divadle. Herectvo taktiež vyučuje.

Je vydatá za herca a režiséra Oscara Ferrigna, syna herečky Normy Aleandrovej.

## Filmografia
### Film

### Televízia
* 1993: *¿Dónde estás amor de mi vida?*
* 1993: *Cuenteros*
* 1994: *Nueve lunas*
* 1994/1995: *El día que me quieras* ako Trini
* 1997: *El signo*
* 1998/1999: *[[Divoký anjel]]* ako Martha
* 1999/2000: *[[Sladká Lucia]]* ako Corina
* 2000: *Los médicos de hoy*
* 2001: *Un cortado, historias de café*
* 2001/2002: *Provócame* ako Leticia Irigoyen
* 2002: *[[Žena na úteku]]* ako Ángela Guerrero
* 2004: *La niñera*
* 2005: *Hombres de honor* ako Andrea
* 2005: *Sueños mágicos*
* 2007: *Hechizada*
* 2008: *Amanda O*
* 2008: *Mujeres de nadie 2* ako Irene
* 2009: *Enseñame a vivir* ako Ana
* 2010: *Alguien que me quiera*
* 2011: *Proyecto aluvión* ako Hermana Mercedes
* 2011: *Historias de la primera vez*, (epizóda: „La primera vez que me traicionaron“)
* 2011: *Un año para recordar*
* 2011: *Adictos*, ep: *Droga*
* 2012: *Historia clínica*, (epizóda: „Carlos Jáuregui: El mismo amor, los mismos derechos“)
* 2013: *Historias de corazón*, (epizóda: „Una nueva luz“)
* 2012/2013/2014: *En terapia*
* 2013/2014: *Farsantes* ako Silvina
* 2014: *Guapas* ako Guillermina
* 2015: *El mal menor*
* 2017: *Vida de película*

### Divadlo
ako herečka:
* 1992: *Abasto en la sangre*
* 1993: *Fiesta de casamiento*
* 1993: *Páginas escogidas*
* 1995: *Brilla por ausencia*
* 1997: *Ricardo III*
* 1998: *El jardín de los cerezos*
* 2001: *Sector ciegos - Ciclo "Teatro X la identidad"*
* 2003/2004: *Justo en lo mejor de mi vida*
* 2006: *Cinco mujeres con el mismo vestido*
* 2011: *El rey se muere* 
* 2013/2014: *El placard*
* 2021: *El diario de Ana Frank*, estrenada en el Centro Cultural 25 de Mayo

ako režisérka/autorka/choreografka
* 2009: *Maktub*
* 2021: *¿Cuántas son muchas?*

## Referencie

## Externé odkazy
* 
* 
* Valeria Lorca na Instagrame

Kategória:Argentínske filmové herečky
Kategória:Argentínske divadelné herečky
Kategória:Argentínske televízne herečky
Kategória:Osobnosti z Buenos Aires
Victoria Onetto

**Victoria Onetto**, celým menom *Victoria Belloni Onetto* (* 26. jún 1971, Buenos Aires, Argentína) je argentínska herečka, divadelná producentka, kultúrna manažérka a politička. Účinkovala v mnohých telenovelách, divadelných hrách a filmoch. Od svojej mladosti je stúpenkyňou peronizmu. Od apríla 2021 zastáva funkciu námestníčky pre kultúrnu politiku provincie Buenos Aires na Ministerstve výroby, vedy a technologických inovácií (spolu s ministrom Augustom Costom).

Na Slovensku je známa z telenovely *[[Divoký anjel]]* ako slúžka Lina, ktorá rada nosila vo vlasoch a na oblečení ozdoby s motýlikmi.

## Životopis
Otec Victorie Onetto, Manuel Belloni, bol členom Peronistických ozbrojených síl. Bol zavraždený v marci 1971 počas Lanusseho diktatúry. Victoria sa narodila po jeho smrti.

Victoria Onetto má postgraduálny titul z manažmentu a politiky v kultúre a komunikácii na Latinskoamerickej fakulte sociálnych vied (FLACSO).

V období rokov 2018 – 2020 pôsobila ako tajomníčka pre kultúru a podporu umenia v samospráve mesta Avellaneda.

Je vydatá za hudobníka Juana Blas Caballera, s ktorým má dcéru Evu.

## Filmografia
### Film

### Televízia

### Divadlo
* 1995 – 1996: *Don Fausto*
* 1996 – 1997: *Humores que matan*
* 2000: *La cena de los tontos*
* 2002 – 2003: *Pijamas*
* 2009: *Closer*
* 2010: *El Arco del triunfo*
* 2011 – 2015: *La Mujer Justa*
* 2016: *Relato de una mujer*
* 2017: *Mujeres perfectas*
* 2017: *Acaloradas*
* 2017: *Postparto*
* 2018: *Locos de contento*

## Referencie

## Externé odkazy
* 
* 
* Victoria Onetto na Instagrame

Kategória:Argentínske televízne herečky
Kategória:Argentínske filmové herečky
Kategória:Argentínske divadelné herečky
Kategória:Argentínski politici
Kategória:Osobnosti z Buenos Aires
Syleus (Euripides)

[náhľad|Atická [Červenofigúrová keramika|červenofigúrová amfora zobrazujúca Herakla a Sylea, cca 480 – 470 pred Kr., Louvre]]
**Syleus** () bola satyrská hra, ktorú napísal Euripides približne v roku 438 pred Kr. 

O starogréckych satyrských drámach je toho známe menej ako o ostatných typoch drám, lebo sa väčšinou zachovali len vo fragmentoch (jedine Euripidova hra *Kyklop* sa zachovala celá). Euripidova satyrská hra *Syleus* je tiež do značnej miery neznáma. Čiastočné informácie o tejto hre uvádza Filón Alexandrijský na fragmente (frs 686a-94 TrGF) a v ďalších dvoch jeho dielach (Leg. 3.202; Ios. 78). Podobný fragmentárny text uvádzajú Artemidóros z Efezu (Oneirokritika 4.59), Eusebios z Kaisareie (Praeparatio Evangelica 6.6.2) a Michaél Psellos (Poemata 21.275-76). Vzhľadom na to, že táto hra bola už menej známa, je prekvapujúce, že Filón z nej cituje v takom rozsahu, a to so znalosťou niektorých zápletiek. Aj keď nie je možné s istotou povedať, ako Filón dospel k týmto informáciam, zdá sa, že sa musel zaoberať dodatočným výskumom (Filón vlastnil malú zbierku starogréckych kníh, ale tie boli väčšinou filozofického charakteru).

V Euripidovej hre *Syleus* si Herakles musel svoje zločiny odpykať v otroctve. Hermes ho preto predal Syleovi, u ktorého pracoval vo vinici. Herkules však vinič vyklčoval a na dreve viniča si upiekol vola, pochutnal si na ňom a napil sa i z vína svojho pána (zdá sa, že Herakles s pomocou Satyrov vyplienil aj dom svojho pána). Do príbehu bola zapletená aj dcéra Xenodoké alebo Xenodiké, ktorú spomína aj Apollodóros: *„pokiaľ ide o Sylea z Aulidy, ktorý nútil okoloidúcich cudzincov okopávať jeho vinicu, Herakles ho zabil aj s jeho dcérou Xenodoké a potom vinič vypálil.“* Jeho dcéra figuruje aj v romantickejšej verzii zaznamenanom mytografom Konónom  (FGrH 26F1.17), v ktorej sa Herakles a Xenodiké do seba zamilujú a keď on odíde preč, ona zomrie od žiaľu.

O niekoľko rokov skôr ako Euripides napísal satyrskú drámu Syleus, bol tento príbeh zobrazený na atickom červenofigúrovom stamnose (datovanom približne do roku 480 pred Kr.), ktorý je dielom anonymného maliara s konvenčným menom Maliar Sylea (Kodaň, Nationalmuseet 3293). Herakles je tu zobrazený s dvojsečnou sekerou v sprievode Atény, zatiaľ čo mu Syleus niečo hovorí. Všetky ostatné ich atické znázornenia pochádzajú z obdobia približne medzi rokmi 490 a 460 pred Kr. a sú identifikovateľné podľa náradia, ktoré Herakles drží, buď je to čakan alebo dvojsečná sekera.
 
## Referencie

 
Kategória:Divadelné hry starovekého Grécka
Martín Karpan

**Martín Karpan** (celým menom *Carlos Martín Karpan*; * 3. jún 1974, Buenos Aires, Argentína) je argentínsky herec pôsobiaci v Kolumbii.

Na Slovensku je známy z telenoviel *[[Maximo v mojom srdci]]*, *[[Naučím ťa milovať]]*, *[[Túžba tela]]* a *[[Pravá tvár vášne]]*.

## Filmografia
### Televízia

### Filmy
*1996: *Flores amarillas en la ventana* – Ricardo
*1997: *Momentos robados*
*1999: *No muertos* – Natan Balasko
*2002: *¿Y dónde está el bebé?*
*2009: *In fraganti* – Cristóbal
*2012: *El paseo 2* – Patrick
*2017: *Doble* – Gabriel
*2020: *Chichipatos: ¡Qué chimba de Navidad!* – Martín Guerra

### Reality šou

## Referencie

## Externé odkazy
* 
* 
* Martín Karpan na Instagrame

Kategória:Argentínski televízni herci
Kategória:Argentínski filmoví herci
Kategória:Osobnosti z Buenos Aires
Cheick Doucouré

**Cheick Oumar Doucouré** (* 8. január 2000, Bamako, Mali) je malijský profesionálny futbalista, ktorý hráva na poste stredopoliara v anglickom klube Crystal Palace.

## Klubová kariéra

### Lens
Doucouré začínal s futbalom v JMG Academy v Bamaku. V roku 2018 odišiel do Francúzska kde sa pripojil k mládežníckemu tímu RC Lens.

V tíme debutoval 27. júla 2018 pri výhre 2:0 nad US Orléans. Svoj prvý gól strelil 30. novembra pri remíze 2:2 s Lorientom. Vo svojej prvej sezóne odohral 35 zápasov a strelil v nich dva góly.

Doucouré odohral v sezóne 2019/20 vo všetkých súťažiach 24 zápasov. Na konci sezóny sa s tímom umiestnil na druhom mieste v Ligue 2 čo znamenalo postup do najvyššej francúzskej súťaže Ligue 1.

Dňa 23. augusta 2020 debutoval v Ligue 1 pri prehre 1:2 s OGC Nice.

### Crystal Palace
Dňa 11. júla 2022 podpísal Doucouré päťročnú zmluvu s anglickým klubom Crystal Palace. Dňa 5. augusta debutoval v Premier League pri prehre 0:2 s Arsenalom. Vo svojej prvej sezóne odohral za klub 35 zápasov a získal klubové ocenenie hráč sezóny.

Dňa 28. februára 2024 predlžil Doucouré zmluvu do roku 2029.

## Medzinárodná kariéra
Doucouré debutoval v národnom tíme  dňa 17. novembra 2018 pri výhre 1:0 nad Gabonom v kvalifikácii na Africký pohár národov 2019.

Docouré bol nominovaný do záverečnej nominácie na Africký pohár národov 2019. Na turnaji zasiahol do jediného zápasu v skupine. Mali skončilo na turnaji v osemfinále.

## Štatistiky kariéry

### Klubové
*K 12. máju 2024*

; Poznámky
: **<sup>1</sup>** Ligue 2 play-offs

### Medzinárodné
*K 12. máju 2024*

## Úspechy hráča
**Individuálne**

* Crystal Palace hráč sezóny: 2022/23

## Referencie

## Iné projekty

## Externé odkazy

* https://www.transfermarkt.com/cheick-doucoure/profil/spieler/543387

## Zdroj

Kategória:Malijskí futbalisti
Kategória:Hráči RC Lens
Kategória:Hráči Crystal Palace FC
Kategória:Hráči Ligue 1
Kategória:Hráči FA Premier League
Kategória:Futbaloví stredopoliari
Biela skala (vrch v Západných Tatrách)

**Biela skala** () je vrch v hlavnom hrebeni Západných Tatier. Leží nad obcou Huty, približne  severne od Liptovského Mikuláša. 

## Poloha
Nachádza sa na západnom okraji Tatier, v geomorfologickom podcelku Západné Tatry a ich časti Sivý vrch. Masív leží v Žilinskom kraji, na hranici okresov Liptovský Mikuláš a Tvrdošín a zasahuje na katastrálne územie obcí Liptovský Trnovec a Zuberec. Najbližším sídlom sú západne situované Huty, rovnakým smerom leží aj Malé a Veľké Borové, severne Zuberec a Habovka, južne Jalovec, Bobrovček a Liptovské Beharovce a juhozápadne Liptovské Matiašovce a Kvačany. Vrch sa nachádza v Tatranskom národnom parku a južná časť patrí do národnej prírodnej rezervácie Suchá dolina. Hrebeňom vedie hranica medzi regiónom Liptov a Orava.

## Opis
Biela skala leží na západnom konci hlavného hrebeňa Západných Tatier, medzi Sivým vrchom () a Holicou (), patriacou už do Chočských vrchov. Južná časť hrebeňa padá do Suchej doliny, ktorou voda z oblasti odteká Suchým potokom do Kvačianky v povodí Váhu. Západné a severné svahy klesajú do Zuberskej brázdy, kde na západnom úpätí pramení Kvačianka a voda zo severných svahov odteká potokom Bôrová voda do Studeného potoka v povodí Oravy.

Západne leží Holica (), Ostrý vrch (), Polianky (), Blato () a Kopec (), severne Machy (), Mních (), Pálenica (), Javorková (), Mikulovka () a Skorušina (), východne Štít (), Osobitá (), Veľký Klin (), Pálenica (), Zuberec (), Brestová (), Kozinec (), Sivý vrch () a Ostrá () a južne Veľká kopa (), Malá kopa (), Babky (), Suchý vrch () a Huňová (). Na vrchol nevedie značený turistický chodník. 

### Výhľady
Sčasti skalnatý vrchol umožňuje rozhľad. Z vhodných miest sú viditeľné okolité vrcholy Západných Tatier, Skorušinské a Chočské vrchy, no tiež Oravské Beskydy, Oravská Magura, Malá Fatra a Nízke Tatry.

## Prístup
Na vrchol nevedie značený turistický chodník, no blízkym sedlom východne od vrcholu prechádza  červeno značená turistická magistrála z Hút na Sivý vrch ().

## Referencie

## Pozri aj
* Západné Tatry
* Sivý vrch (geomorfologická časť)
* Tatranský národný park
* Zoznam vrcholov v Západných Tatrách

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Vrchy v okrese Tvrdošín
Kategória:Liptovský Trnovec
Kategória:Zuberec
Avia BH.1

náhľad|Nákres
**Avia BH.1** bolo česko-slovenské lietadlo navrhnuté a skonštruované Pavlom Benešom a Miroslavom Hajnom.

Lietadlo bolo postavené ako jednoplošník s tučným profilom krídla ktoré bolo vystužené dvoma pármi vzpier, upevnenými k trupu. Prvá verzia BH-1 bola poháňaná radovým motorom Austro-Daimler. Stroj bol jednomiestny s otvoreným pilotným priestorom. V trupe bol umiestnený aj priestor pre cestujúceho, ale kvôli slabému výkonu motora nebol využitý a bol zakrytý plechom.

Lietadlo zalietal skušobný pilot továrne Aero 13. októbra 1920. Na jar budúceho roka bolo lietadlo prestavané na verziu **BH.1 bis**. Motor Austro-Daimler bol nahradený výkonnejším rotačným sedemvalcovým motorom Gnome Omega a priestor pre cestujúceho bol odkrytý a vybavený sedadlom. Prestavané lietadlo bolo zalietané 20. mája 1921.

Typ lietadla BH-1 sa stal základom pre ďalší vývoj dolnoplošníkov v Avii (BH-3, BH-5, BH-9 a ďalších).

## Špecifikácia (BH-1)
* *Posádka:* 12
* *Dĺžka:* 5,86 (5,7) m
* *Rozpätie:* 10,08 m
* *Nosná plocha:* 10,4 m²
* *Hmotnosť prázdneho lietadla:* 265 (270) kg
* *Vzletová hmotnosť:* 405 (490) kg
* *Plošné zaťaženie:* 40 (47) kg/m²
* *Pohonná jednotka:* 1 × vodou chladený radový štvorvalcový motor Austro-Daimler s výkonom 25/30 k (rotačný vzduchom chladený sedemvalcový motor Gnome Omega s výkonom 48 k)

## Zdroj

Kategória:Lietadlá Avia
Kategória:Prototypy česko-slovenských lietadiel
Kategória:Česko-slovenské lietadlá
Twomad

**Muudea Sedik**, známy pod pseudonymom **Twomad**, (* 17. december 2000, Winnipeg, Manitoba, Kanada – † cca 9. február 2024, Los Angeles, Kalifornia, USA) bol kanadský youtuber a internetová celebrita.

Na platformu YouTube začal pridávať videá v roku 2017. Najväčšiu slávu dosiahol počas pandémie Covid-19 na jar 2020, kedy nahrával videá z platformy Zoom. Zvykol sa pripájať na náhodné vyučovacie hodiny, kde svojím častokrát šokujúcim a hraničným správaním narúšal priebeh výučby. Počas tohto obdobia presiahol hranicu jedného milióna odberateľov. Twomad sa preslávil svojím čiernym, až kontroverzným humorom, a opakovane čelil obvineniam z rasizmu, homofóbie, či transfóbie. Jeho ostrá povaha mu spočiatku pomáhala budovať fanúšikovskú základňu, ale keď neskôr čelil obvineniam zo sexuálneho obťažovania, vrátane neplnoletých, či dokonca pokusu o vraždu, verejná mienka sa proti nemu otočila.

Zomrel približne 9. februára 2024 vo svojom dome v Los Angeles, polícia objavila jeho telo o päť dní neskôr. Príčinou bolo predávkovanie morfiom. Kvôli mnohým závažným obvineniam, ktorým v posledných mesiacoch do svojho skonu čelil, sa správa o jeho smrti stretla s viac-menej priaznivou odozvou a Twomad sa posmrtne stal terčom mnohých vtipov.

## Referencie

Kategória:Narodenia v 2000
Kategória:Narodenia 17. decembra
Kategória:Úmrtia v 2024
Kategória:Kanadskí youtuberi
Kategória:Osobnosti z Winnipegu
Hutianske sedlo (Západné Tatry)

**Hutianske sedlo** () je sedlo na západnom konci hlavného hrebeňa Západných Tatier. Oddeľuje Tatry a Chočské vrchy. Leží nad obcou Huty, približne  severne od Liptovského Mikuláša. 

## Poloha
Nachádza sa na západnom okraji Tatier, geomorfologického podcelku Západné Tatry a ich časti Sivý vrch, kde nadväzujú Chočské vrchy podcelkom Prosečné. Sedlo leží v Žilinskom kraji, v okrese Liptovský Mikuláš a zasahuje na katastrálne územie obcí Huty a Kvačany. Najbližším sídlom sú západne situované Huty, podľa ktorých je pomenované, severne sa nachádza Zuberec a južne Kvačany, Liptovské Matiašovce, Bobrovček a Jalovec. Sedlom prechádza západný okraj Tatranského národného parku a východná časť patrí do národnej prírodnej rezervácie Suchá dolina.

## Opis
Hutianske sedlo leží na západnom konci hlavného hrebeňa Západných Tatier, medzi Bielou skalou () a Holicou (), patriacou už do Chočských vrchov. Severozápadná časť hrebeňa klesá do Zuberskej brázdy, kde na západnom úpätí pramení Kvačianka, odvádzajúca vodu do rieky Váh. Juhovýchodne sa tiahne Suchá dolina, ktorou voda z oblasti odteká Suchým potokom rovnako do Kvačianky. Značená turistická magistrála, vedúca na hlavný hrebeň sedlo obchádza cez Nižné Hutianske sedlo.

Sedlo v juhovýchodnej časti pokrýva lesný porast, západná je odlesnená a umožňuje výhľad na blízke vrcholy Západných Tatier, Skorušinských a Chočských vrchov.

## Prístup
Do sedla nevedie značený turistický chodník, preto prístup je možný hrebeňom cez Bielu skalu (), odbočením z  červeno značenej turistickej magistrály, vedúcej z Hút na Sivý vrch ().

## Referencie

## Pozri aj
* Západné Tatry
* Sivý vrch (geomorfologická časť)
* Chočské vrchy
* Prosečné
* Tatranský národný park
* Nižné Hutianske sedlo

## Externé odkazy
* Poloha na turistickej mape

Kategória:Sedlá Západných Tatier
Kategória:Sedlá v Chočských vrchoch
Kategória:Kvačany (okres Liptovský Mikuláš)
Kategória:Huty
Nathan Ferguson

**Nathan Kirk-Patrick Ferguson** (* 6. október 2000, Birmingham, Anglicko) je anglický profesionálny futbalista, ktorý hráva na pozícii obrancu v anglickom klube Crystal Palace.

## Klubová kariéra

### West Bromwich Albion
Ferguson začínal s futbalom vo West Bromwich Albion keď mal osem rokov. Dňa 21. decembra 2017 podpísal s klubom svoju prvú profesionálnu zmluvu do roku 2020.

V klube debutoval 3. augusta 2019 pri výhre 2:1 nad Nottinghamom Forest. Svoj prvý gól strelil 28. septembra pri výhre 2:0 nad Queens Park Rangers. Počas sezóny odohral 21 zápasov v lige a prispel k druhému miestu v Championship a návratu do Premier League. Na konci sezóny klub opustil.

### Crystal Palace
Ferguson dňa 21. júla 2020 podpísal trojročnú zmluvu s londýnskym klubom Crystal Palace. Počas prípravy však utrpel vážne zranenie kolena, ktoré si vyžadovalo magnetickú rezonanciu.

Po zotavení zo zranení debutoval Ferguson v Premier League dňa 26. decembra 2021 pri prehre 0:3 s Tottenhamom.

## Štatistiky kariéry
### Klubové
*K 13. máju 2024*

## Referencie

## Externé odkazy
* Nathan Ferguson na transfermarkt.com

## Zdroj

Kategória:Anglickí futbalisti
Kategória:Hráči West Bromwich Albion FC
Kategória:Hráči Crystal Palace FC
Kategória:Hráči FA Premier League
Kategória:Futbaloví obrancovia
Kategória:Osobnosti z Birminghamu
Michael Olise

**Michael Akpovie Olise** (* 12. december 2001, Londýn, Anglicko) je profesionálny futbalista, ktorý hráva na pozícii ofenzívneho záložníka v nemeckom klube Bayern Mníchov a na medzinárodnej úrovni reprezentuje Francúzsko. 

## Klubová kariéra

### Začiatky
Olise na mládežníckej úrovni prešiel akadémiami Arsenalu, Chelsea a Manchestru City. V roku 2017 odišiel do Readingu kde vstúpil do štipendijského programu Reaading´s Academy.

### Reading
Olise debutoval v klube dňa 12. marca 2019 pri domácej prehre 0:3 s Leeds United. 

Dňa 15. júla 2019 podpísal s klubom trojročnú profesionálnu zmluvu. V sezóne 2019/20 sa Olisemu zvýšil hrací čas. Počas sezóny odohral 23 zápasov z toho 19 v Championship.

Svoj prvý gól strelil Olise dňa 19. septembra 2020 pri výhre 2:0 nad Barnsley. Za výkony v sezóne 2020/21 bol vyhlásený najlepším mladým hráčom sezóny v Championship.

### Crystal Palace
Dňa 8. júla 2021 prestúpil Olise do Crystal Palace kde podpísal päťročný kontrakt. Reading zaňho zinkasoval 8,37 milióna libier. V klube debutoval 11. septembra pri výhre 3:0 nad Tottenhamom. V treťom zápase za klub strelil Olise svoj prvý gól pri remíze 2:2 s Leicesterom. Olise sa stal vo veku 19 rokov a 269 dní najmladším hráčom Palace v Premier League, prekonal Clintona Morrisona z roku 1998. Vo svojej prvej sezóne odohral 31 zápasov a strelil v nich štyri góly.

V sezóne 2022/23 zaznamenal Olise 11 asistencií čím sa stal vôbec prvým hráčom Palace v Premier League, ktorý v sezóne zaznamenal dvojciferný počet asistencii. Na konci sezóny bol spoluhráčmi vyhlásený najlepším hráčom sezóny.

Dňa 17. augusta 2023 podpísal Olise novú štvorročnú zmluvu s klubom. Dňa 6. mája 2024 strelil Olise dva góly pri výhre 4:0 nad Manchestrom United.

## Osobný život
Olise sa narodil v Anglicku. Je ho otec je z Nigérie a jeho matka má francúzsko-alžírske korene. Olise tak môže reprezentovať hneď štyri krajiny a to , ,  a Nigériu.

## Štatistiky kariéry

### Klubové
*K 13. máju 2024*

## Úspechy hráča
**Individuálne**

* EFL Championship mladý hráč sezóny: 2020/21
* PFA tím sezóny EFL Championship: 2020/21
* Crystal Palace Players’ Player of the Season: 2022/23

## Referencie

## Iné projekty

## Externé odkazy

* https://www.transfermarkt.com/michael-olise/profil/spieler/566723

## Zdroj

Kategória:Francúzski futbalisti
Kategória:Hráči Reading FC
Kategória:Hráči Crystal Palace FC
Kategória:Hráči FA Premier League
Kategória:Osobnosti z Londýna
Kategória:Futbaloví stredopoliari
Kategória:Hráči Bayern München
EFL Championship play-offs

**EFL Championship play-offs** je séria zápasov systémom play-off, v ktorom bojujú tímy na treťom až šiestom mieste v tabuľke EFL Championship a sú súčasťou play-off anglickej futbalovej ligy (EFL). Víťaz play-off sa kvalifikuje do Premier League.

Play-off sa delí na semifinále a na finále vo Wembley. Semifinále sa hrá na dve zápasy v ktorom hrá tretí tím proti šiestemu tímu a štvrtý tím proti piatemu tímu tabuľky. Víťazi semifinále postupujú do finále, ktoré sa hrá na jeden zápas vo Wembley. Finále EFL Championship play-off sa považuje za najhodnotnejší futbalový zápas na svete v dôsledku zvýšenia príjmov víťazného klubu zo sponzorských a mediálnych dohôd.

Play-off sa začalo hrať v roku 1987 a prvé tri roky sa finále play-off odohrávalo na dva zápasy. Prvým víťazom bol Charlton Athletic. Od roku 1990 sa finále play-off hralo na jeden zápas vo Wembley. V rokoch 2001 až 2006 sa finále hralo na Millennium Stadium v Cardiffe.
náhľad|257x257bod|Príklad formtáu play-off z roku 2000
Po vytvorení Premier League v roku 1993 sa súťaž volala play-off Football League First Division. V roku 2005 sa súťaž premenovala na súčasný názov.

## Ceny
náhľad|Hráči Swansea City oslavujú finále play-off vo Wembley
Hoci pre víťazov neexistuje žiadna finančná odmena, zápas je stále označovaný ako najhodnotnejší samostatný futbalový zápas na svete v dôsledku z toho vyplývajúcich komerčných a mediálnych výhod. Účtovníci zo spoločnosti Deloitte opísali finále play-off v roku 2020 ako "súťaž o najväčšiu finančnú cenu vo svetovom futbale" keďže vďaka postupu do Premier League dostane klub najmenej 85 miliónov libier v prvej sezóne po postupe a dodatočných 80 miliónov libier v ďalšej sezóne pokiaľ predídu okamžitému zostupu. Podľa konvencie sa však dvaja finalisti dohodnú, že porazený si ponechá všetky príjmy z tzv. gate receipts (teda vstupné z tribún za brankármi). Víťazný tím dostane aj trofej.

## Víťazi EFL Championship play-offs

**Poznámky**

**<sup>a</sup>** Po dvojzápase bol stav 1:1 a tak sa finále opakovalo a odohral sa tretí dodatočný zápas na neutrálnej pôde

**<sup>b</sup>** Swindonu kvôli finančným nezrovnalostiam nakoniec nebolo umožňovať štartovať v najvyššej divízie a ich miesto pridelili Sunderlandu

## Štatistiky
Crystal Palace si postup do Premier League cez play-off zabezpečil štyrikrát, keď vyhral štyri finále, čo je najviac ako ktorýkoľvek iný klub. Viac než raz vyhral EFL Championship play-off aj Fulham, West Ham United, Watford, Bolton Wanderers, Hull City a Swindon Town. Najčastejšími účastníkmi play-off sú Ipswich Town a Derby County, oba tímy si v play-off zahrali osemkrát. Ipswich sa pri ôsmich účastiach dostal do finále iba raz a to v roku 2000, keď si zaistili postup. Derby bolo vo finále trikrát a taktiež sa z postupu tešili iba raz.

## Referencie

## Pozri aj

* EFL Championship
* EFL League One play-offs
* EFL League Two play-offs
* English Football League play-offs

## Zdroj

Kategória:EFL Championship
Kategória:English Football League play-offs